**Глоссарий**

*Аукцион* – мәдени-рухани құндылығы жоғары деңгейдегі артефактіні жария түрде көпшілік алдында сатуды ұйымдастыру.

*Галограмма* –жарық сәулелері арқылы заттардың көлемді пішінін көпшілікке көрсету.

*Диорама* – затты (өнер туындысы, артефакт, т.б.) белгілі бір қалыпқа салып, көпшілікке ұсынылған кескіндемелік кешен.

*Жаңа көшірме* – түпнұсқасы жоқ артефактіні суреттері, т.б. мәліметтері бойынша жаңғыртып, көшірмесін жасау.

*Жәдігер*, қ. *Экспонат*

*Макет* – нысанның белгілі бір көлемде кішірейтіліп, көпшілік назарына ұсынылған нұсқасы.

*Мәдени-туризм* – белгілі бір өңірдегі мәдени құндылықтармен танысу мақсатын іске асыруда ұйымдастырылған рухани белсенді демалыс.

*Меценаттық* – мәдениет мекемелеріне, мәдениет және өнер қайраткерлеріне, ғалымдарға материалдық тұрғыдан қамқорлық көрсету.

*Туристік индустрия* – бұл туроператорлық және турагенттік қызметті жүзеге асыратын ұйымдардың, қозғалыс құралдар, көлік құралдар, тамақтану объектілерінің жиынтығы.

*Мәдени мұра объектілері* –археология ескеркіштері, культтік және азаматтық архитектура, ландшафттік архитектура ескеркіштері, кіші және үлкен тарихи қалалар, ауылдық қоныстар, мұражайлар, театрлар, көрме залдары, әлеуметтік-мәдени инфрақұрылым, этнография объектілері, халықтық қол өнерлер, өнер орталықтары, техникалық кешендер және құрылғылар.

*Реэкспозиция* – көнерген экспозицияны бұзып, орнына жаңа экспозиция жасау.

*Стационарлық экспозиция* – ұзақ уақытқа құрылған экспозиция.

*Таксидермия* – жан-жануарлар тұлыптарын жасау. Өлкетану, жаратылыстану, табиғаттану, биологиялық, т.б. музейлерде жиі кездеседі.

*Туристік аудан –* туризмнің дамуына арналған бірнеше табиғи, тарихи-мәдени және әлеуметтік-экономикалық салалы аудан.

*Туристік орталық (туризм орталығы) –* бұл бөлінген жер, табиғи объект немесе халық тұратын мекен. Бұнда туристік-рекреациялық ресурстарға байланысты туристік-экскурсиялық қызмет көрсету кешендері құрылады.

*Туристік аймақ* – демалысты, оқу процесін немесе емделуді ұйымдастыруға қажеттіарнайы құрылғылары және қызметтерінің үлкен торабы бар аймақ.

*Туристік ұйым* – туристік аймақта координатор қызметін өзіне алатын басқарудың ұйымдастырушылық құрылымының ерекше түрі.

*Туроператор* – өзінің меншікті және бөтен қызметтерін жаңа өзіндік туристік өніміне ауыстыратын туристтік кәсіпорын.

*Туристік-рекреациялық ресурстар –* дегеніміз туристік-экскурсиялық қызметке және емдеу, спорттық-сауықтыру, танымдық туризмге жарайтын, табиғаттың және адамның күшімен салынған объектілер мен қоршаған ортаның құбылыстарының жиынтығы.

*Туризм географиясы* – туризмнің аймақтық ұйымдастырылуын зерттейтін ғылым, оның пәні болып кеңістіктік туристік құбылыстардың және олармен байланысты кеңістікті өзгертетін және ауыстыратын процестердің нысандарын және арақатынастарын талдау және синтездеу табылады.

*Экскурс* – экскурсиялық мәтін. Ол жалпы шолу есебінде музей залдарында, т.б. жерлерде жүргізіледі.

*Экскурсия жүргізуші* – экскурсиялық қызмет көрсетуші кәсіби маман.

*Эскурсиялық таным –* музейдегі нағыздықтың адам санасында мақсатты және белсенді түрде бейнелену үдерісі.

*Экскурсант* – музейге, т.б. мәдени-тарихи, табиғи нысандарға келіп, оны тамашалаушы адам.

*Экспонат* – музей экспозициясына орналастырылған мәдени құндылығы бар артефакт.